Приложение № 2

към чл. 10, ал. 2

(Доп. - ДВ, бр. 81 от 2010 г.,

в сила от 15.10.2010 г.)

Приложения към уведомлението по чл. 10, ал. 1:

Част А - за планове, програми и проекти

1. Характеристика на плана, програмата и проекта относно:

а) инвестиционните предложения по приложение № 1 към чл. 92, т. 1 и приложение № 2

към чл. 93, ал. 1, т. 1 и 2 ЗООС и/или други инвестиционни предложения с предполагаемо

значително въздействие върху околната среда, спрямо които предлаганият план/програма

определя критерии, нормативи и други ръководни условия от значение за бъдещото им

разрешаване или одобряване по отношение на местоположение, характер, мащабност и

експлоатационни условия;

б) мястото на предлагания план/програма в цялостния процес или йерархия на

планиране, степен на подробност на предвижданията.

2. Задание за изготвяне на плана, програмата и проекта.

3. План-извлечения за ползване на гори.

4. Карта или друг актуален графичен материал на засегнатата територия,

таблици, схеми, снимки и др. - по преценка на възложителя, приложения.

Част Б - за инвестиционни предложения

1. Характеристики на засегнатата територия - вид и начин на ползване на земите.

2. (Доп. - ДВ, бр. 81 от 2010 г., в сила от 15.10.2010 г.) Актуални

скици на имотите, в които ще се реализира инвестиционното предложение, съдържащи

списъци с координатите на точките, определящи границите на поземлените имоти или партиди

на имотите в случаите, когато скицата се издава от общинската служба по земеделие, или

координатни точки на трасето на линейните обекти на техническата инфраструктура,

придружени от информация за използваната координатна система, или координатни точки,

определящи териториалния обхват на инвестиционното предложение за площни обекти,

придружени от информация за използваната координатна система.

3. Карта или друг актуален графичен материал на засегнатата територия, схеми,

координати на граничните точки на имота и на обекта - предмет на инвестиционното

предложение, снимки, партида на имота и др. - по преценка на възложителя.